[ca] Aquest treball té com a objectiu el disseny i desenvolupament d'un objecte d'il·luminació multifuncional destinat a activitats a l'aire lliure, com acampades, càmpings i viatges amb furgonetes camperitzades. El producte està dissenyat per oferir tres tipus de llum: individual, col·lectiva i d'ambient, garantint adaptabilitat i funcionalitat en diferents situacions. La justificació del projecte es basa en la creixent demanda d'equipaments sostenibles i versàtils en entorns a l'aire lliure, així com en la manca de productes que cobreixin aquestes necessitats específiques de manera eficient. Per assolir aquest objectiu, s'han utilitzat materials reciclats com alumini anoditzat i policarbonat reciclat, contribuint a la reducció de l'impacte ambiental i garantint una alta durabilitat. El desenvolupament del projecte ha inclòs una fase inicial d'investigació, en què s'han definit les necessitats dels usuaris i les possibles aplicacions del producte. També s'ha realitzat un estudi de precedents i benchmarking per identificar les oportunitats d'innovació en el mercat. Mitjançant metodologies com el QFD i el mètode Harris Profile, s'han prioritzat les característiques tècniques clau i s'han identificat punts forts i dèbils de diferents dissenys. El resultat és un producte format per dos mòduls interconnectats amb fixadors magnètics, cadascun equipat amb bateries recarregables i control independent. El disseny incorpora solucions que permeten la seva fixació a superfícies metàl·liques, una encesa fàcil i un disseny modular que s'adapta a les necessitats específiques dels usuaris. També s'han realitzat simulacions amb SolidWorks per garantir la resistència estructural del producte i identificar zones crítiques que podrien requerir millores. Pel que fa a la fabricació, s'han optimitzat els processos de producció, com la injecció de plàstic i el mecanitzat de l'alumini, per assegurar una alta precisió i qualitat. En conclusió, aquest treball combina innovació, funcionalitat i sostenibilitat per oferir un objecte d'il·luminació que cobreixi les necessitats específiques d'un mercat en creixement. Amb un enfocament en el respecte pel medi ambient i la qualitat del disseny, aquest projecte aporta una solució pràctica i responsable per als usuaris d'entorns a l'aire lliure.

[en] The objective of this project is to design and develop a multifunctional lighting object destined to outdoor activities, such as camping, camping trips and camper van trips. The product is designed to offer three types of lighting: individual, collective and ambient, ensuring adaptability and functionality in different situations. The justification for the project is based on the growing demand for sustainable and versatile equipment in outdoor environments, as well as the lack of products that meet these specific needs efficiently. To achieve this objective, recycled materials such as recycled aluminum and recycled polycarbonate have been used, contributing to the reduction of the environmental impact and guaranteeing a high durability. The development of the project has included an initial research phase, in which the needs of the users and the possible applications of the product have been defined. A study of precedents and benchmarking has also been developed to identify opportunities for innovation in the market. Using methodologies such as QFD and the Harris Profile method, key technical characteristics have been prioritized and strengths and weaknesses of different designs have been identified. The result is a product consisting of two interconnected modules with integrated magnetic fixers, both equipped with rechargeable batteries and independent control. The design incorporates solutions that allow it to be attached to metal surfaces and modular design that adapts to the needs of the user. Simulations have also been carried out with SolidWorks to ensure the structural strength of the product and identify critical areas that may require improvement. With regard to manufacturing, production processes, such as plastic injection and aluminum machining, have been optimized to ensure high precision and quality. To sum up, this work combines innovation, functionality and sustainability to offer a lighting object that meets the specific needs of a growing market.